**ΑΦΗΓΗΜΑΤΙΚΕΣ ΤΕΧΝΙΚΕΣ**

**Α**) Το είδος της αφήγησης (δηλαδή, οι αφηγηματικοί τρόποι)

**Β)** Ο αφηγητής

**Γ)** Η οπτική γωνία

**Δ)** Η εστίαση

**Ε)** Ο χρόνος της αφήγησης

**ΣΤ**) Ο ρυθμός της αφήγησης

**Α) ΑΦΗΓΗΜΑΤΙΚΟΙ ΤΡΟΠΟΙ**

1) **Αφήγηση**

2) **Διάλογος**

3) **Περιγραφή**

4) **Σχόλια** : σκέψεις, απόψεις του αφηγητή

5) **Ελεύθερος πλάγιος λόγος**: ο αφηγητής αποδίδει σε γ’ πρόσωπο και σε ιστορικό χρόνο ενδόμυχες σκέψεις και εσωτερικά συναισθήματα ενός προσώπου της ιστορίας.

6) **Εσωτερικός μονόλογος**: απόδοση σκέψεων, συναισθημάτων, αναμνήσεων, συνειρμών του ήρωα (α’ πρόσωπο, ενεστώτας) χωρίς παρέμβαση του αφηγητή.

**Β) ΑΦΗΓΗΤΗΣ**

**Με βάση τη συμμετοχή του είναι:**

-**Ομοδιηγητικό**ς: Συμμετέχει στην ιστορία την οποία αφηγείται είτε ως πρωταγωνιστής (αυτοδιηγητικός αφηγητής) είτε ως παρατηρητής ή αυτόπτης μάρτυρας.

- **Ετεροδιηγητικός**: Δεν έχει καμιά συμμετοχή στην ιστορία που αφηγείται.

**Γ) ΟΠΤΙΚΗ ΓΩΝΙΑ**

Αναφέρεται στην προοπτική του αφηγητή απέναντι στην ιστορία, τη σχέση του με την υπόθεση.

- **Εσωτερική οπτική γωνία**: Την ιστορία αφηγείται ο βασικός ήρωας ή ένα δευτερεύον πρόσωπο (αφηγείται μόνο όσα υποπίπτουν στην αντίληψη του).

- **Εξωτερική οπτική γωνία**: Ο αφηγητής βρίσκεται έξω από την υπόθεση, αφηγείται σε τρίτο πρόσωπο

**Δ) ΕΣΤΙΑΣΗ**

Αναφέρεται στη σχέση του αφηγητή με τα υπόλοιπα πρόσωπα της ιστορίας, τη γνώση τους για την υπόθεση.

•  **Μηδενική**: Ο αφηγητής ξέρει περισσότερα από ό,τι τα πρόσωπα, είναι έξω από τη δράση (παντογνώστης).

•  **Εσωτερική**: Ο αφηγητής ξέρει όσα και τα πρόσωπα.

•  **Εξωτερική**: Ο αφηγητής ξέρει λιγότερα από τα πρόσωπα.

**Ε) ΧΡΟΝΟΣ ΑΦΗΓΗΣΗΣ**

**Ως προς τη σειρά παρουσίασης των γεγονότων ο χρόνος της αφήγησης είναι:**
–  **Ευθύγραμμος** (όταν ακολουθεί τη φυσική σειρά των γεγονότων).
–  Με **αναχρονίες** (όταν γίνονται ανακατατάξεις στη φυσική σειρά των γεγο­
νότων):
•  **αναδρομικές αφηγήσεις** ή αναλήψεις (επιστρο­φή στο παρελθόν).
•   **πρόδρομες αφηγήσεις** ή προλήψεις (αναφορές γεγονότων που θα συμβούν αργότερα)

**Tεχνικές που παραβιάζουν την ομαλή χρονική σειρά:**

- **In medias res** (στο μέσο των πραγμάτων): το νήμα της ιστορίας δεν ξετυλίγεται από την αρχή αλλά ο αφηγητής μας μεταφέρει στο κρισιμότερο σημείο της πλοκής και έπειτα με αναδρομή στο παρελθόν παρουσιάζονται όσα προηγήθηκαν. Έτσι διεγείρεται το ενδιαφέρον του αναγνώστη και η αφήγηση δεν κουράζει.
- **Εγκιβωτισμός**: μέσα στην κύρια αφήγηση υπάρχουν και μικρότερες δευτερεύουσες αφηγήσεις που διακόπτουν την ομαλή ροή του χρόνου. Πρόκειται για μια αφήγηση μέσα στην αφήγηση.

**ΣΤ) ΡΥΘΜΟΣ ΤΗΣ ΑΦΗΓΗΣΗΣ**

**Ως προς το ρυθμό παρουσίασης των γεγονότων έχουμε τις τεχνικές:**

- **Επιτάχυνση**: γεγονότα μεγάλης διάρκειας παρουσιάζονται σύντομα
- **Επιβράδυνση**: γεγονότα μικρής διάρκειας παρουσιάζονται εκτεταμένα
- **Παράλειψη**: γεγονότα δεν αναφέρονται γιατί δε σχετίζονται με την ιστορία
- **Περίληψη**: συνοπτική παρουσίαση ενδιάμεσων γεγονότων
- **Αφηγηματικό κενό**: παραλείπεται ένα τμήμα της ιστορίας ή κάποια γεγονότα που εννοούνται εύκολα ή δε συμβάλλουν ουσιαστικά στην πλοκή.